LT Europos Sąjungos oficialusis leidinys C 15/1

2007 finansinių metų biudžeto ir finansų valdymo ataskaita

(2009/C 15/01)

TURINYS

2007 finansinių metų biudžeto ir finansų valdymo ataskaita

1. Įvadas

2. Bendra 2007 m. biudžeto vykdymo apžvalga

3. 2007 m. biudžeto vykdymas pagal skyrius

Priedai

2007 finansinių metų biudžeto vykdymo lentelės

2007 finansinių metų biudžeto ir finansų valdymo ataskaita

1. ĮVADAS

Šioje ataskaitoje, kuri pagal Finansinio reglamento 122 straipsnį ir Įgyvendinimo nuostatų 185 straipsnį, pateikiama kartu su 2007 m. Teisingumo Teismo finansine atskaitomybe, be kita ko, aprašomas asignavimų panaudojimas. Joje taip pat pateikiama apibendrinta informacija apie asignavimų perkėlimą tarp įvairių biudžeto punktų 2007 finansiniais metais.

Šios ataskaitos 2 skyriuje bendrai aprašomas biudžeto vykdymas 2007 m., o 3 skyriuje detaliau nagrinėjama biudžeto eilučių evoliucija pagal skyrius.

Galiausiai prieduose pateikiamos apibendrintos lentelės, susijusios su biudžeto vykdymu 2007 metais.

2. BENDRA 2007 M. BIUDŽETO VYKDYMO APŽVALGA

2.1. Pajamos

2007 finansiniais metais Teisingumo Teismo pajamų prognozė buvo 35 284 000 eurų.

Kaip matyti iš tolesnės lentelės, 2007 finansiniais metais realiai jų gauta 36 925 706,78 eurų ir prognozė viršyta 4,65 % (1).

(eurais) Pavadinimas 2007 m. pajamų prognozė 2007 m. faktinė padėtis % 4. Pajamos iš su institucija susijusių asmenų 35 184 000,00 35 829 022,63 97,03 5. Administracinės institucijos veiklos pajamos 90 000,00 926 196,15 2,51 9. Įvairios pajamos 10 000,00 170 488,00 0,46 Iš viso 35 284 000,00 36 925 706,78 100,00 % 100 104,65

Pažymėtina, kad 4 antraštinės dalies pajamos (pajamos iš narių ir darbuotojų darbo užmokesčio) sudaro labai didelę visų pajamų dalį (97,03 %), o 5 ir 9 antraštinės dalies pajamos sudaro tik 3 % visos sumos.

Priede esančioje B lentelėje pateikiama papildomos skaitinės informacijos apie pajamų srauto visumą (pajamos-perkelti asignavimai, pajamos-nustatyti asignavimai ir pajamos-gauti asignavimai).

2.2. Išlaidos

2.2.1. Finansinių metų asignavimai

Teisingumo Teismo biudžete 2007 finansiniams metams įrašyti asignavimai buvo 272 219 390 eurų.

Kaip matyti iš tolesnės lentelės, 2007 finansinių metų biudžeto vykdymas sudaro 265 153 892,05 eurų ir parodo 97,40 % galutinių asignavimų panaudojimo. Matyti, kad asignavimų panaudojimas gerėja lyginant su ankstesniais metais (95,19 %).

Taip pat pastebėtina, kad kaip ir ankstesniais metais daugiau nei trys ketvirtosios Teisingumo Teismo biudžeto tenka personalo išlaidoms (2007 m. – 77,78 %).

(eurais) Pavadinimas 2007 m. asignavimai 2007 m. panaudota % 1. Su institucija susiję asmenys 212 850 990,00 206 222 384,71 77,78 2. Pastatai, baldai, įranga ir įvairios veiklos išlaidos 59 332 400,00 58 919 744,83 22,22 3. Institucijos specialių funkcijų vykdymo išlaidos 36 000,00 11 762,51 — 10. Kitos išlaidos 0,00 0,00 — Iš viso 272 219 390,00 265 153 892,05 100,00 % 100 97,40

2.2.2. Perkelti asignavimai

Tolesnėje lentelėje parodytas iš 2006 finansinių metų į 2007 finansinius metus perkeltų asignavimų panaudojimas, kurie iš viso sudaro 13 268 673,84 eurų ir kurių labai didelė dalis buvo panaudota (87,53 %).

(eurais) Pavadinimas Asignavimų perkėlimas iš 2006 m. į 2007 m. Perkeltų asignavimų mokėjimas Panaikinta 1. Su institucija susiję asmenys 3 406 356,92 2 600 983,50 805 373,42 2. Pastatai, baldai, įranga ir įvairios veiklos išlaidos 9 853 812,83 9 010 545,11 843 267,72 3. Institucijos specialių funkcijų vykdymo išlaidos 8 504,09 3 504,09 5 000,00 10. Kitos išlaidos 0,00 0,00 0,00 Iš viso 13 268 673,84 11 615 032,70 1 653 641,14 % 100 87,53 12,46

2.2.3. Asignavimų perkėlimas

2007 finansiniais metais Teisingumo Teismas atliko 56 biudžetinius perkėlimus, kurie iš viso sudaro 16 589 975,24 eurų.

Pagal Finansinio reglamento 22 straipsnį apie 8 asignavimų perkėlimus buvo pranešta biudžeto valdymo institucijai. Jie siekia 13 968 000 eurų ir sudaro 84,20 % per šiuos finansinius metus atliktų perkėlimų sumos.

Be to, buvo atlikti 9 perkėlimai tarp punktų ir 39 perkėlimai tarp papunkčių, apie kuriuos biudžeto valdymo institucijai nebuvo pranešta, kurie siekia 2 621 975,24 eurų ir sudaro 15,80 % visos per šiuos finansinius metus atliktų perkėlimų sumos.

Tolesnėje lentelėje pateikiami duomenys apie svarbiausiais perkėlimais (viršijančiais 250 000 eurų) paveiktas biudžetines eilutes.

(eurais) Biudžetinės eilutės, kuriose pradinė suma buvo pakeista > 250 000 eurų Eilutė Pavadinimas Pradiniai asignavimai Perkėlimai Galutiniai asignavimai 102 Laikinosios išmokos 2 393 000 - 375 000 2 018 000 1200.00 Pagrindinis darbo užmokestis 130 687 000 -8 245 152 122 441 848 1200.01 Išmokos šeimai 10 456 190 -1 252 240 9 203 950 1200.02 Ekspatriacijos išmokos 20 910 000 -1 207 000 19 703 000 1406.2 Kiti laisvai samdomi vertėjai žodžiu 1 958 000 365 000 2 323 000 1406.4 Laisvai samdomi korektoriai 93 000 340 000 433 000 1406.5 Papildomos vertimo žodžiu paslaugos 6 800 000 - 362 794 6 437 206 1612 Profesinis mokymas 1 088 000 350 000 1 438 000 1654 Kūdikystės centras ir kiti darželiai 1 231 000 325 000 1 556 000 2000 Nuoma 12 175 000 - 314 000 11 861 000 2001 Išperkamoji nuoma 8 500 000 10 340 000 18 840 000 2024 Energijos suvartojimas 1 287 000 600 000 1 887 000 2100 Inform. įrangos pirkimas, priežiūra 1 795 000 1 150 000 2 945 000 2102 Išorinės informacinės paslaugos 7 192 400 1 034 000 8 226 400 10100 Laikinieji asignavimai 2 500 000 -2 500 000 0

3. 2007 M. BIUDŽETO VYKDYMAS PAGAL SKYRIUS

1 ANTRAŠTINĖ DALIS. Su institucija susiję asmenys

2007 finansiniais metais 1 antraštinei daliai galutinai paskirta 212 850 990 eurų ir ji sudaro beveik 80 % viso Teisingumo Teismo biudžeto. Panaudoti asignavimai sudaro 206 222 384,71 eurų, tai yra sunaudota 96,89 %, lyginant su 94,15 % 2006 metais. Šios antraštinės dalies išlaidos, palyginti su 2006 m., padidėjo 9,32 % (2006 m. didėjo 7,62 %).

10 skyrius. Institucijos nariai

a) Asignavimų naudojimas:

Iš šio skyriaus galutinių asignavimų, kurie buvo lygūs 28 988 800 eurų, buvo sunaudota 27 224 797,50 eurų, t. y. 93,91 %.

b) Pirminės sumos dideli pakeitimai:

Perkėlimai Nr. 6 ir 12:

iš 1002 punkto „Su pareigų ėjimo pradžia susijusios teisės“ = - 100 000 eurų iš 102 straipsnio „Laikinosios išmokos“ = - 375 000 eurų į 10300 punktą „Senatvės pensijos“ = + 175 000 eurų į 2001 straipsnį „Išperkamoji nuoma“ = + 300 000 eurų

Kas trejus metus vykstančio Pirmosios instancijos teismo narių įgaliojimų atnaujinimo proga buvo paskirti tik keturi nauji nariai, nors 2007 m. biudžeto prognozėje buvo numatomas septynių narių įgaliojimų atnaujinimas. Be to, dviejų buvusių Teisingumo Teismo narių, kurie turėjo teisę gauti tokias laikinąsias išmokas, mirtis taip pat apribojo šių 102 straipsnio asignavimų panaudojimą. Dėl to taip pat sutaupyta 1002 punkte, susijusiame su institucijos narių kelionės ir persikėlimo išlaidomis funkcijų ėjimo pradžios ir pabaigos proga bei įsikūrimo ir persikėlimo šmokomis.

Šie papildomi asignavimai leido sustiprinti 10300 punktą „Senatvės pensijos“ (trijų buvusių institucijos narių nenumatytas išėjimas į pensiją) ir 2001 punktą „Išperkamoji nuoma“ (žr. komentarus dėl 20 skyriaus).

12 skyrius. Pareigūnai ir laikinieji tarnautojai

a) Asignavimų panaudojimas:

Iš šio skyriaus galutinių asignavimų, kurie buvo lygūs 166 634 190 eurų, buvo panaudota 162 762 848,36 eurų, t. y. 97,68 %.

Šio skyriaus 2007 finansinių metų asignavimai buvo susiję su plėtra į Bulgariją ir Rumuniją, dėl ko etatų sąraše buvo sukurta 115 naujų darbo vietų. Be to, 15 kitų darbo vietų buvo gauta einamajai veiklai vykdyti.

2007 finansiniais metais buvo įdarbinta daug naujų darbuotojų (306 pareigūnai ir laikinieji tarnautojai, atsižvelgiant į naujas darbo vietas ir įprastą kaitą). Biudžeto valdymo institucijai buvo nuolat pranešama apie pažangą ir sunkumus įdarbinimo srityje, ypač vykstant EUR 10 ir EUR 2 plėtros etapams (2007 m. birželio, 2007 m. spalio ir 2008 m. sausio mėnesių pranešimai).

Nepaisant nuolatinių Teisingumo Teismo pastangų užpildyti vykstant pastariesiems dviems plėtros etapams suteiktas darbo vietas, kartais pareigūnų įdarbinimas buvo sudėtingas, nes nebuvo bendrųjų konkursų rezervo sąrašų arba juose nebuvo pakankamo skaičiaus konkursą laimėjusių asmenų. Didesni sunkumai susiję su informatikų ir vertėjų žodžiu darbo vietomis. Šie konkretūs sunkumai ir, be to, vykstant plėtrai laipsniškesnis nei numatyta 2006 m. pirmąjį ketvirtį parengtose biudžetinėse prognozėse įdarbinimo didėjimas, paaiškina asignavimų, kuriuos 2007 m. buvo galima sutaupyti 12 skyriuje, perkėlimą (žr. pirmiau b punktą).

b) Pirminės sumos dideli pakeitimai:

Perkėlimai Nr. 4, 8 ir 13:

iš 1200 punkto „Darbo užmokestis ir išmokos“ = -10 630 000 eurų į 14062 papunktį „Kiti laisvai samdomi vertėjai žodžiu“ = + 365 000 eurų į 1612 punktą „Profesinis mokymas“ = + 350 000 eurų į 1654 punktą „Vaikų užimtumo centras ir darželiai“ = + 325 000 eurų į 2024 punktą „Energijos suvartojimas“ = + 600 000 eurų į 2001 punktą „Išperkamoji nuoma“ = +8 000 000 eurų į 2102 punktą „Išorinės informacinės paslaugos“ = + 990 000 eurų

Atsiradusios laisvos lėšos buvo panaudotos įvairiems biudžeto poreikiams, o toliau susijusiuose skyriuose pateikiami atitinkami komentarai.

14 skyrius. Kiti darbuotojai ir išorinės paslaugos

a) Asignavimų panaudojimas:

Bendrai imant, iš galutinės šio skyriaus asignavimų 13 168 900 eurų sumos buvo panaudota 12 370 922,97 eurų, tai yra 93,94 %.

Du šio skyriaus punktai apima daugiau nei 93 % galutinių asignavimų. Tai yra 1400 punktas „Kiti tarnautojai“, kurio įgyvendinimas sudaro 98,83 %, ir 1406 punktas „Išorinės paslaugos kalbų srityje“, kurio įgyvendinimas siekia 93,54 %.

Bulgarijos ir Rumunijos įstojimas 2007 m. ir dviejų naujų oficialių kalbų pridėjimas neabejotinai padidino išorines paslaugas kalbų srityje (vertimo žodžiu ir raštu išlaidos) ir šių asignavimų panaudojimas, lyginant su ankstesniais metais, aiškiai išaugo.

b) Pirminės sumos dideli pakeitimai:

Perkėlimas Nr. 8:

14062 papunktis „Kiti laisvai samdomi vertėjai žodžiu“ = + 365 000 eurų

Šis asignavimų padidinimas iš 12 skyriaus leido finansuoti padidėjusį išorinių vertimų žodžiu poreikį, kurį paaiškina tiek veiklos padidėjimas, tiek dideli sunkumai įdabinti vertėjus žodžiu dėl nepakankamų rezervo sąrašų.

16 skyrius. Kitos išlaidos dėl su institucija susijusių asmenų

a) Asignavimų panaudojimas:

Iš šio skyriaus galutinių asignavimų, kurie buvo lygūs 4 059 100 eurų, buvo panaudota 3 863 815,88 eurų, tai yra 95,19 %.

Du šio skyriaus punktai sudaro daugiau nei 73 % galutinių asignavimų. Tai yra 1612 punktas „Profesinis mokymas“, kurio įgyvendinimas siekė 91,92 %, ir 1654 punktas „Vaikų užimtumo centras“, kurio įgyvendinimas sudarė 100 %.

Kalbant apie išlaidas profesiniam tobulinimui, darbo apimtis matuojama mokymo dienomis sudarė 21 111 dienų, o dalyvių skaičius buvo 5 549. Buvo konstatuotas didelis mokymo dienų, susijusių su konkrečiomis informatikos programomis, skaičiaus augimas. Iš tikrųjų, 2007 m. įgyvendinti du svarbūs projektai, kuriems reikėjo suorganizuoti sistemų vartotojams skirtas prezentacijas ir (arba) mokymus (Vidinis teismų veiklos portalas ir integruota finansų ir biudžeto valdymo sistema SAP).

Kalbant apie Vaikų užimtumo centro išlaidas, jų augimas yra tiesiogiai susijęs su darbuotojų skaičiaus padidėjimu dėl plėtros (padidėjęs iš naujųjų valstybių narių kilusių kolegų vaikų darželių ir lopšelių lankymas). Ši veikla organizuojama ir valdoma tarp institucijų, kad būtų kuo geriau pasinaudojama masto ekonomija, kuri atsiranda bendrai naudojant išteklius.

b) Pirminės sumos dideli pakeitimai:

Perkėlimas Nr. 4:

1612 punktas „Profesinis mokymas“ = + 350 000 eurų

Šis asignavimų perkėlimas iš 12 skyriaus leido padidinti profesiniam mokymui skirtas lėšas, kad būtų išspręstos šios problemos:

— kalbų mokymo augimas dėl gausaus priėmimo į darbą po pastarųjų plėtros etapų,

— kai kurių mokymų valandinio tarifo augimas dėl naujos tarpinstitucinės sutarties įsigaliojimo,

— informatikos mokymo plano įgyvendinimas įdiegus naują finansų valdymo programą (SAP-SOS II).

Perkėlimas Nr. 8:

1654 punktas „Kūdikystės centras“ = + 325 000 eurų

Šis biudžetinis punktas visiškai atitinka tarpinstitucinės veiklos finansavimą, kurį, viena vertus, kiek tai susiję su lopšeliais, administruoja Parlamentas, o kita vertus, kiek tai susiję su darželio ir studijų centro veikla, Komisija. Šios administruojančios institucijos susidūrė su dideliu šios veiklos augimu, kilusiu dėl dviejų pastarųjų plėtros bangų, dėl kurio atsirado patalpų ir išorės personalo poreikis, todėl būtina padidinti asignavimus iš 12 skyriaus.

2 ANTRAŠTINĖ DALIS. Pastatai, baldai, įranga ir įvairios veiklos išlaidos

Galutinė 2 antraštinės dalies biudžeto dotacija 2007 finansiniais metais buvo 59 332 400 eurų ir ji sudarė apie 22 % viso Teisingumo Teismo biudžeto. Iš šių asignavimų buvo panaudota 58 919 744,83 eurų, tai yra 99,30 %, lyginant su 99,40 % 2006 metais. Šios antraštinės dalies išlaidos, lyginant su 2006 m., padidėjo 18,70 % (palyginti su 30,69 % padidėjimu 2006 m.).

20 skyrius. Pastatai ir papildomos išlaidos

a) Asignavimų panaudojimas:

Iš šio skyriaus galutinių asignavimų, kurie buvo 38 882 000 eurų, buvo panaudota 38 709 427,33 eurų, tai yra 99,56 %. Šios antraštinės dalies išlaidos padidėjo 32,32 %, lyginant su 2006 m., ką paaiškina rūmų atnaujinimo ir Teisingumo Teismo pastatų išplėtimo projekto įgyvendinimas, kuris yra būtinas dėl dviejų iš eilės einančių plėtros etapų. Į naujus pastatus bus persikelta 2008 metais.

Šiame skyriuje galutiniai 200 straipsnio „Pastatai“ ir 202 straipsnio „Su pastatais susijusios išlaidos“ asignavimai sudaro atitinkamai 82 % (31 995 000 eurų) ir 18 % (6 887 000 eurų) visų asignavimų.

Kalbant apie 200 skyrių „Pastatai“, 2000 punkto „Nuoma“ išlaidos sudarė 11 857 785 eurų (panaudota 99,97 %), o 2001 punkto „Išperkamoji nuoma“ sudarė 18 840 000 eurų (panaudota 100 %). Pastarojo punkto išlaidos labai didele dalimi skirtos vykdomų nekilnojamojo turto projektų (daugiausia naujųjų rūmų projekto) išankstiniam apmokėjimui su Liuksemburgo institucijomis pasirašytų sutarčių pagrindu. Šie esminiai išankstiniai apmokėjimai leidžia institucijai sumažinti naujųjų rūmų finansinį poveikį ateinančiais finansiniais metais.

202 straipsnis „Su pastatais susijusios išlaidos“ iš esmės susijęs su valymo ir priežiūros, energijos suvartojimo ir pastatų apsaugos (stebėjimo) išlaidomis, kurios sudaro 6 503 786 eurų (panaudota 98 %) ir priklauso nuo naudojamo ploto, kuris tiesiogiai susijęs su darbuotojų skaičiaus augimu.

b) Pirminės sumos dideli pakeitimai:

Perkėlimas Nr. 3:

iš 2000 punkto „Nuoma“ = - 150 000 eurų iš 2008 punkto „Studijos ir techninė pagalba“ = - 100 000 eurų į 20070 papunktį „Patalpų sutvarkymas“ = + 250 000 eurų

Atsižvelgiant į išlaidų dengimo iki metų pabaigos poreikius 2000 ir 2008 punktuose gautas perteklius panaudotas naujos informatikos salės sutvarkymui atsarginėse Euroforum pastato patalpose finansuoti.

Perkėlimas Nr. 8:

2024 punktas „Energijos suvartojimas“ = + 600 000 eurų

Energijos suvartojimui skirtos lėšos turėjo būti padidintos dėl energijos tarifų augimo ir kabinetų, kuriuos reikia šildyti (vėdinti) dėl darbuotojų skaičiaus didelio augimo. Šie asignavimai perkelti iš 12 skyriaus.

Perkėlimai Nr. 15, 16 ir 17:

2000 punktas „Nuoma“ = - 164 000 eurų 20070 punktas „Patalpų sutvarkymas“ = -50 000 eurų 2008 punktas „Tyrimai, techninė pagalba“ = - 126 000 eurų

Dėl tikslios 2007 m. pabaigos prognozės, susijusios su poreikiais, būtinais šių trijų biudžeto punktų išlaidoms iki metų pabaigos padengti, buvo galima sutaupyti asignavimų, kas leido 2001 punktą padidinti 500 000 eurų (žr. tolesnius komentarus).

Perkėlimas Nr. 2 (žr. 100 skyrių):

2001 punktas „Išperkamoji nuoma“ = +1 500 000 eurų

Perkėlimai Nr. 11, 12, 13, 15, 16 ir 17 (žr. 10 ir 12 skyrius) :

2001 punktas „Išperkamoji nuoma“ = +8 840 000 eurų

Šis 2001 punkto padidinimas buvo padalintas taip:

— 840 000 eurų pagal Rūmų priestatų (Tomo Moro, Erazmo ir C priestato) išperkamosios nuomos sutartį,

— ir 9 500 000 eurų pagal naujųjų Rūmų išperkamosios nuomos sutartį.

Dėl šio padidinimo iš viso 17 850 000 eurų buvo paskirti šio Teisingumo Teismo didelio nekilnojamojo turto projekto išankstiniam apmokėjimui.

Šis esminė suma leis institucijai sumažinti finansinį naujų rūmų poveikį ateinančiais finansiniais metais, sumažinant išankstinio finansavimo palūkanas ir taip pat paskolos sumą (kuri turi būti iki 2008 m. pabaigos EIB ir ECB konsoliduota priduodant visus pastatus) ir todėl iki 2026 m. mokėtinas finansines palūkanas.

Taigi ši operacija visiškai atitinka dviejų biudžeto valdymo institucijų Bendrijos institucijų nekilnojamojo turto projektams nustatytas gaires.

21 skyrius. Informatika, įranga ir baldai

a) Asignavimų panaudojimas:

Iš šio skyriaus galutinių asignavimų, kurie buvo lygūs 14 517 400 eurų, buvo panaudota 14 353 802,46 eurų, tai yra 98,8 %.

Šiame skyriuje daugiau nei 80 % asignavimų tenka informatikos sričiai. Šioje srityje daugiau nei trys ketvirtosios turimų resursų buvo skirtos periodiškam įrangos atnaujinimui, egzistuojančių sistemų priežiūrai, einamosioms operacijoms ir palaikymui, o likusioji dalis teko naujiems projektams. 2007 m. dvylika naujų informatikos sistemų buvo įdiegtos, kas labai turėjo įtakos lėšoms, būtinoms palaikymui, programų licencijoms ir šių nuo institucijos nepriklausomai veikiančių sistemų palaikymui.

b) Pirminės sumos dideli pakeitimai:

Perkėlimas Nr. 2:

2100 punktas „Įrangos ir programų pirkimas, priežiūra“ = +1 000 000 eurų

Šio punkto asignavimai 100 skyriuje tvirtinant 2007 m. biudžetą buvo rezervuoti biudžeto valdymo institucijos. Parlamentas šių asignavimų mokėjimą susiejo su pranešimo dėl Tarnautojų teismo sukūrimo poveikio išlaidoms nekilnojamajam turtui, darbuotojams ir kitoms išlaidoms pateikimu. Šį pranešimą pateikus 2007 m. vasario mėnesį, šie asignavimai buvo išlaisvinti.

Perkėlimas Nr. 4:

2102 punktas „Išorinės programų priežiūros paslaugos“ = + 990 000 eurų

Šis asignavimų padidinimas iš 12 skyriaus panaudotas skubiems poreikiams (naudotojų palaikymo valandų prailginimas, informatinių sprendimų teismų veiklai vystymas ir išorinių darbuotojų panaudojimas dėl specifinių problemų įdarbinant informatikus).

23 skyrius. Einamosios administracinės veiklos išlaidos

Asignavimų panaudojimas:

Iš šio skyriaus galutinių asignavimų, kurie sudarė 2 204 500 eurų, buvo panaudota 2 182 329,99 eurų, tai yra 98,99 %.

Daugiau nei 80 % šio skyriaus asignavimų tenka dviejų rūšių išlaidoms:

— 230 straipsnio „Raštinės reikmenys, kabinetų aprūpinimas ir įvairios suvartojamos prekės“ išlaidos sudarė 1 196 800 eurų (panaudota 99,98 %),

— ir 236 straipsnis „Pašto išlaidos“ sudarė 630 000 eurų (panaudota 100 %).

25 skyrius. Susirinkimai ir konferencijos

Asignavimų panaudojimas:

Iš šio skyriaus galutinių asignavimų, kurie buvo lygūs 721 900 eurų, buvo panaudota 672 545,68 eurų, tai yra 93,16 %.

2007 m. įvyko ypatingas protokolinis įvykis, tai yra Romos sutarties pasirašymo penkiasdešimtmečio proga surengtas koliokviumas, kuriame Teisingumo Teisme susirinko Europos Sąjungos valstybių narių aukščiausiųjų ir konstitucinių teismų pirmininkai. Iš žymesnių renginių dar reikia paminėti iškilmingus posėdžius Europos Sąjungos plėtros į Bulgariją ir Rumuniją proga. Be to, tiek oficialūs vizitai Teisingumo Teisme, tiek Teisingumo Teismo vizitai į valstybes nares 2007 m. išaugo.

27 skyrius. Informacija: įsigijimas, saugojimas, gamyba ir platinimas

a) Asignavimų panaudojimas:

Iš šio skyriaus galutinių asignavimų, kurie buvo lygūs 3 006 600 eurų, buvo panaudota 3 001 639,37 eurų, tai yra 99,84 %.

Šio skyriaus asignavimai skirti dviejų rūšių išlaidoms:

— 272 straipsnio „Dokumentų, bibliotekos ir archyvo išlaidos“ sudarė 992 600 eurų (panaudota 100 %),

— ir 274 straipsnio „Gamyba ir platinimas“ išlaidos sudarė 2 009 039 eurų (panaudota 99,75 %).

Kalbant apie biblioteką, 2007 m. toliau plėtotos elektroninės priemonės (vartotojams pasiūlyti elektroniniai leidiniai, CD-ROM ir teisės duomenų internetinės bazės). Be to, biblioteka turtino savo rezervus, susijusius su 2004 m. į Europos Sąjungą įstojusių valstybių narių teisinėmis sistemomis. Taip pat buvo daroma skyriuose, skirtuose Bulgarijos ir Rumunijos teisinėms sistemoms.

Kalbant apie gamybos ir platinimo išlaidas, jos daugiausia susijusios su skelbimo Oficialiajame leidinyje (teismų sprendimai, išvados ir nutartys įvairiomis kalbomis) ir bendro pobūdžio leidinių gamybos (teismų praktikos rinkiniai įvairiomis kalbomis ir kt.) išlaidomis. Šie darbai atliekami tarpinstitucinio bendradarbiavimo su Europos Bendrijų oficialiųjų leidinių biuru kontekste. Pirmaisiais 2007 m. mėnesiais buvo užbaigtas naujos Tarnautojų teismo brošiūros leidimas 22 Sąjungos kalbomis. Be to, plėtros į Rumuniją ir Bulgariją kontekste beveik visos egzistuojančios brošiūros buvo atnaujintos ir išverstos į abi naujas oficialiąsias Europos Sąjungos kalbas (bulgarų ir rumunų).

b) Pirminės sumos dideli pakeitimai:

Perkėlimas Nr. 11:

27410 punkte „Bendro pobūdžio publikacijos“ = - 200 000 eurų

Pagal galiojančius teisės aktus einamieji paskelbimo poreikiai prioritetine tvarka galėjo būti finansuojami naudojant 2007 m. skirtas ypač dideles pajamas. Dėl to šiame punkte institucija turėjo asignavimų perteklių, kuris buvo perkeltas į 2001 punktą „Išperkamoji nuoma“.

3 ANTRAŠTINĖ DALIS. Specialių institucijos funkcijų vykdymo išlaidos

37 skyrius. Specialios kai kurių institucijų ir kai kurių organų išlaidos

Galutinė 3 antraštinės dalies biudžetinė dotacija apima tik 37 skyriaus asignavimus 3710 punkte „Teisminės išlaidos“. 2007 m. šie asignavimai sudarė 36 000 eurų, iš kurių panaudota 11 762,51 eurų, tai yra 32,67 %.

Kalbant apie išlaidas advokatų honorarams ir kitas išlaidas, kurias institucija atlygina dėl nemokamos teisinės pagalbos, jas prognozuoti sunku, o panaudojimas įvairiais metais labai svyruoja.

10 ANTRAŠTINĖ DALIS. Kitos išlaidos

100 skyrius. Laikinieji asignavimai

Galutinė 10 antraštinės dalies biudžetinė dotacija 2007 m. buvo 2 500 000 eurų.

Pirminės sumos dideli pakeitimai:

Perkėlimas Nr. 2:

100 skyrius „Laikinieji asignavimai“ = -2 500 000 eurų

Šio punkto asignavimai 100 skyriuje tvirtinant 2007 m. biudžetą buvo rezervuoti biudžeto valdymo institucijos. Parlamentas šių asignavimų mokėjimą susiejo su pranešimo dėl Tarnautojų teismo sukūrimo poveikio išlaidoms nekilnojamajam turtui, darbuotojams ir kitoms išlaidoms pateikimu, kuris buvo pateiktas 2007 m. vasario mėnesį.

Taigi šis perkėlimas leido išlaisvinti visus asignavimus 2001 punktui „Išperkamoji nuoma“ ir 2100 punktui „Programinės įrangos pirkimas, aptarnavimas“.

(1) Šis skirtumas sumažėja iki 2,9 %, jei atsižvelgsime į paskirtas pajamas, kurias galima iš naujo panaudoti ir kurios pagal biudžeto praktiką sudarant biudžeto projektą pateikiamos „p.m.“ forma, bet į jas tinkamai atsižvelgiama šiame biudžete išskaičiuojant iš atitinkamų biudžeto punktų.